Пуковник Деспотовић се са делом устаника неко време крио у личким планинама, али су их Аустријанци ускоро ухватили и интернирали, док се Голуб Бабић са мањом групом устаника одржао у Лици неколико дана, а затим се пребацио на турску територију у Босни, у покушају да обнови устанак. Његова група остала је усамљена војнички и политички, а сва настојања да добије помоћ од Србије и Русије остала су без резултата. Упркос овим покушајима, поразом на Седлу, војнички је сломљен трогодишњи устанак српских кметова у Босни.